CELEX: 62017TN0510
Language: hr
Date: 2017-11-06 00:00:00
Title: Predmet T-510/17: Tužba podnesena 4. kolovoza 2107. – Del Valle Ruiz i dr. protiv Komisije i SRB-a

6.11.2017   
            
            
               HR
            
            
               Službeni list Europske unije
            
            
               C 374/35
            
         Tužba podnesena 4. kolovoza 2107. – Del Valle Ruiz i dr. protiv Komisije i SRB-a
   (Predmet T-510/17)
   (2017/C 374/53)
   Jezik postupka: engleski
   
      Stranke
   
   
      Tužitelji: Antonio Del Valle Ruiz (Mexico City, Meksiko) i 41 druga osoba (zastupnici: P. Saini, QC, J. Pobjoy, Barrister, i R. Boynton, Solicitor)
   
      Tuženici: Europska komisija i Jedinstveni odbor za sanaciju (JOS)
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               poništi, kao prvo, odluku JOS-a koja je donesena na izvršnoj sjednici 7. lipnja 2017. o donošenju sanacijskog programa za društvo Banco Popular Español S.A. i, kao drugo, Odluku Komisije (EU) 2017/1246 (1) te, nadalje, proglasi nezakonitim članke 18. i 22. Uredbe (EU) br. 806/2014 (2), i
            
         
               —
            
            
               naloži tuženicima snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe devet tužbenih razloga.
   
               1.
            
            
               Prvi tužbeni razlog temelji se na nezakonitosti članka 18. Uredbe br. 806/2014-a, s obzirom na to da postupak propisan tim člankom ne daje mogućnost dioničarima da budu saslušani i ne omogućava sudski nadzor, čime se krše (i.) članci 41., 47. i 48. Povelje Europske unije o temeljnim pravima (u daljnjem tekstu: Povelja) i (ii.) načelo proporcionalnosti.
            
         
               2.
            
            
               Drugi tužbeni razlog temelji se na tome da, bez obzira na moguću nezakonitost članka 18. Uredbe br. 806/2014, pobijane odluke JOS-a i Komisije krše članke 41., 47. i 48. Povelje.
            
         
               3.
            
            
               Treći tužbeni razlog temelji se na tvrdnji da su JOS i Komisija, bez opravdanja ili proporcionalnosti, povrijedili pravo vlasništva tužiteljâ.
            
         
               4.
            
            
               Četvrti tužbeni razlog temelji se na tome da su JOS i Komisija povrijedili članak 20. Uredbe br. 806/2014 jer prije donošenja pobijanih odluka JOS-a i Komisije nisu proveli odgovarajuću i neovisnu procjenu.
            
         
               5.
            
            
               Peti tužbeni razlog temelji se na tome da su JOS i Komisija povrijedili članak 18. stavak 1. Uredbe br. 806/2014 jer su utvrdili da su prethodni uvjeti iz članka 18. stavka 1. točaka (a) i (b) ispunjeni.
            
         
               6.
            
            
               Šesti tužbeni razlog temelji se na tome da su JOS i Komisija povrijedili članak 21. stavak 1. Uredbe br. 806/2014 jer su utvrdili da su uvjeti za izvršavanje ovlasti otpisa ili konverzije relevantnih instrumenata kapitala ispunjeni.
            
         
               7.
            
            
               Sedmi tužbeni razlog temelji se na tome da su JOS i Komisija počinili bitnu povredu postupka jer pobijane odluke JOS-a i Komisije nemaju odgovarajuće obrazloženje.
            
         
               8.
            
            
               Osmi tužbeni razlog temelji se na činjenici da JOS i Komisija, time što su odabrali instrument prodaje poslovanja, nisu poštovali (i.) načelo proporcionalnosti i (ii.) legitimna očekivanja tužitelja time što su bez opravdanja odstupili od sanacijskog plana.
            
         
               9.
            
            
               Deveti tužbeni razlog temelji se na tome da članci 18. i 22. Uredbe br. 806/2014 krše načela o delegiranju ovlasti.
            
         
      (1)  Odluka Komisije (EU) 2017/1246 оd 7. lipnja 2017. o potvrđivanju sanacijskog programa za društvo Banco Popular Español S.A. (priopćeno pod brojem dokumenta C(2017) 4038) (SL 2017., L 178, str. 15.)
   
      (2)  Uredba (EU) br. 806/2014 Europskog Parlamenta i Vijeća od 15. srpnja 2014. o utvrđivanju jedinstvenih pravila i jedinstvenog postupka za sanaciju kreditnih institucija i određenih investicijskih društava u okviru jedinstvenog sanacijskog mehanizma i jedinstvenog fonda za sanaciju te o izmjeni Uredbe (EU) br. 1093/2010 (SL L 225, str. 1.)